ddrg/super_eurlex huggingface dataset:
Euroopa Liidu Teataja L 209 , 02/08/2001 Lk 0012 - 0012



Komisjoni määrus (EÜ) nr 1577/2001, 1. august 2001, millega muudetakse määrust (EÜ) nr 296/96 liikmesriikide edastatavate andmete ja Euroopa Põllumajanduse Arendus- ja Tagatisfondi (EAGGF) tagatisrahastust rahastatavate kulude igakuise kirjendamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, [1] eriti selle artikli 7 lõiget 5, ning arvestades järgmist: (1) Nõukogu 26. septembri 2000. aasta määruse (EÜ) nr 2040/2000 (eelarvedistsipliini kohta) [2] artiklis 14 sätestatakse, et komisjon võib vähendada või peatada liikmesriikidele tehtavad igakuised ettemaksed EAGGF tagatisrahastust. Kõnealuses artiklis sätestatud ajakava järgimiseks ja haldamise lihtsustamiseks tuleks muuta komisjoni 16. veebruari 1996. aasta määruse (EÜ) nr 296/96 (liikmesriikide edastatavate andmete ja Euroopa Põllumajanduse Arendus- ja Tagatisfondi (EAGGF) tagatisrahastust rahastatavate kulude igakuise kirjendamise kohta, [3] viimati muudetud määrusega (EÜ) nr 1017/2001 [4]) artiklit 4. (2) Praegune raamatupidamisarvestuse kontrollimise ja heakskiitmise süsteem näeb ette aastaaruannete edastamise hiljemalt eelarveaastale järgneva aasta 10. veebruariks. Riikliku ladustamise kontode puhul on kõnealused aruanded vastavalt määruse (EÜ) nr 296/96 artikli 5 lõike 2 viimasele lõigule 20. detsembriks edastatud aruannete duplikaadid. Seetõttu ei ole viimati nimetatud dokumente enam vaja esitada. (3) Käesoleva määrusega ettenähtud meetmed on kooskõlas fondikomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 296/96 muudetakse järgmiselt. 1. Artikli 4 lõigetes 1, 2 ja 4 asendatakse otsuse 94/729/EÜ artikkel 13 määruse (EÜ) nr 2040/2000 artikliga 14. 2. Artikli 4 lõige 3 asendatakse järgmisega: "3. Kirjendatud kulude alusel avansside maksmise tähtaegadest kinnipidamist kontrollitakse igal aruandeaastal kaks korda: - 31. märtsiks tehtud kulude suhtes, - 31. juuliks tehtud kulude suhtes. Võimalikke tähtaja ületamisi augustis, septembris ja oktoobris võetakse arvesse kontode kontrollimise ja heakskiitmise otsuses, välja arvatud juhtudel, kui neid on täheldatud enne eelarveaasta viimase otsuse tegemist avansside kohta." 3. Artikli 5 lõike 2 viimases lõigus jäetakse välja tekst "ja 20. detsembriks". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. august 2001 Komisjoni nimel komisjoni liige Frederik Bolkestein [1] EÜT L 160, 26.6.1999, lk 103. [2] EÜT L 244, 29.9.2000, lk 27. [3] EÜT L 39, 17.2.1996, lk 5. [4] EÜT L 140, 24.5.2001, lk 44. --------------------------------------------------
Euroopa Liidu Teataja L 209 , 02/08/2001 Lk 0001 - 0001



Nõukogu määrus (EÜ) nr 1575/2001, 25. juuni 2001, neljanda protokolli sõlmimise kohta, millega nähakse ette ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahelises kalanduskokkuleppes sätestatud kalapüügitingimused EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõikega 2 ja lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Lähtuvalt ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahel sõlmitud kalanduskokkuleppe [3] artikli 2 lõikest 1 ja artiklist 6, on pooled pidanud läbirääkimisi neljanda protokolli üle, millega nähakse ette kõnealuses kokkuleppes sätestatud kalapüügitingimused, mis peavad jõustuma kolmanda protokolli kohaldamisaja lõppedes. (2) Nende läbirääkimiste tulemusena parafeeriti 13. septembril 2000. aastal uus protokoll. (3) Uue protokolli kohaselt saavad ühenduse kalurid püügivõimalused Gröönimaa jurisdiktsiooni alla kuuluvates vetes alates 1. jaanuarist 2001 kuni 31. detsembrini 2006. (4) Kõnealuse protokolli heakskiitmine on kooskõlas ühenduse huvidega, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks neljas protokoll, millega nähakse ette ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahelises kalanduskokkuleppes sätestatud kalapüügitingimused. Protokolli tekst on lisatud käesolevale määrusele. Artikkel 2 Nõukogu eesistuja on volitatud määrama isikud, kellel on õigus protokollile alla kirjutada ja see ühenduse suhtes siduvaks muuta. Artikkel 3 Käesolev määrus jõustub selle Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 25. juuni 2001 Nõukogu nimel eesistuja A. Lindh [1] EÜT C 120 E, 24.4.2001, lk 186. [2] Arvamus on esitatud 16. mail 2001 (Euroopa Ühenduste Teatajas seni avaldamata). [3] EÜT L 29, 1.2.1985, lk 9. --------------------------------------------------
Official Journal L 212 , 07/08/2001 P. 0009 - 0009



KOMISJONI MÄÄRUS (EÜ) nr 1609/2001, 6. august 2001, millega muudetakse määrust (EÜ) nr 1622/2000 (milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad ning kehtestatakse ühenduse eeskiri veinivalmistustavade ja menetluste kohta) seoses analüüsimeetoditega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta,1 viimati muudetud määrusega (EÜ) nr 2826/2000,2 eriti selle artiklit 46, ning arvestades järgmist: (1) Komisjoni määrusega (EÜ) nr 1622/20003 (viimati muudetud määrusega (EÜ) nr 885/20014) jäetakse jõusse komisjoni 17. septembri 1990. aasta määrus (EMÜ) nr 2676/90 (millega nähakse ette ühenduse veinianalüüsi meetodid),5 viimati muudetud määrusega (EÜ) nr 761/1999,6 välja arvatud tavalised meetodid, mida alates 1. augustist 2001 enam ei kirjeldata. (2) Mitmeid kõnealustest tavalistest analüüsimeetoditest kasutavad harilikult liikmesriikide kontrollilaborid ning nende meetodite õigsus ja täpsus, mis tehakse kindlaks analüüsivate ühisuuringute kaudu, näib olevat sama, mis määruses (EMÜ) nr 2676/90 esitatud analüüsi standardmeetoditel. Lisaks sellele on Rahvusvaheline Veiniamet korraldanud mõnede kõnealuste meetodite valideerimise, et tunnustada neid standardmeetoditena. Kõnealuseks tavaliste meetodite kehtivuse läbivaatamiseks kulub veel kaks aastat uurimistööd ning selle aja jooksul on soovitatav jätta meetodid sellisteks, nagu neid on kirjeldatud määruses (EMÜ) nr 2676/90. (3) Seepärast tuleks muuta määrust (EÜ) nr 1622/2000 ja lükata määruse (EMÜ) nr 2676/90 lisas kirjeldatud tavaliste meetodite parandamine edasi kaks aastat. (4) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1622/2000 artiklis 44 asendatakse kuupäev 1. august 2001 kuupäevaga 1. august 2003. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. augustist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. august 2001 Komisjoni nimel komisjoni liige Franz FISCHLER 1 EÜT L 179, 14.7.1999, lk 1. 2 EÜT L 328, 23.12.2000, lk 2. 3 EÜT L 194, 31.7.2000, lk 1. 4 EÜT L 128, 10.5.2001, lk 54. 5 EÜT L 272, 3.10.1990, lk 1. 6 EÜT L 99, 14.4.1999, lk 4.
Euroopa Liidu Teataja L 224 , 21/08/2001 Lk 0003 - 0003



Komisjoni määrus (EÜ) nr 1669/2001, 20. august 2001, millega muudetakse määruse (EÜ) nr 1917/2000, millega kehtestatakse teatavad sätted nõukogu määruse (EÜ) nr 1172/95 rakendamiseks väliskaubandusstatistika suhtes, artiklit 3 (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. mai 1995. aasta määrust (EÜ) nr 1172/95 ühenduse ja selle liikmesriikide kaubavahetust kolmandate riikidega käsitleva statistika kohta [1] (viimati muudetud määrusega (EÜ) nr 374/98 [2], eriti selle artiklit 21, ning arvestades, et: (1) statistilise läve kasutamine kõikides ühenduse väliskaubandusstatistika toimingutes annab võimaluse märgatavalt säästa teabe kogumisega seotud kulusid nii, et andmete täpsuses kaotatakse vähe; (2) tuleb tagada väliskaubandusstatistika täielik katvus, pöörates eelkõige tähelepanu selle kasutamisele rahvamajanduse arvepidamise ja maksebilansi koostamisel makromajanduse tasandil; seetõttu tuleb statistilise läve kasutamist täiendada nimetatud lävest allapoole jäävate andmete hindamisega; (3) statistilise läve suurus on arvutatud nii, et see vastaks täielikult andmete kogumisega seotud kulude vähendamise eesmärgile, võttes samal ajal arvesse hinnasuundumusi ning arvestades koondnomenklatuuri alusel avaldatud statistika asjakohasust ja täpsust; (4) muude menetluste abil on võimalik lihtsustada andmete kogumist ja vähendada sellega seotud koormust kvaliteeti kahjustamata, näiteks kasutades elektroonilisi deklaratsioone; seetõttu peaks statistilise läve kohaldamine jääma vabatahtlikuks; (5) käesolevas määruses sätestatud meetmed on kooskõlas väliskaubandusstatistika komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1917/2000 [3] artikkel 3 asendatakse järgmisega: "Artikkel 3 1. Algmääruse artiklis 12 nimetatud statistiline lävi kinnitatakse igat liiki kaupade puhul nii, et väliskaubandusstatistika koostamiseks kogutakse andmed impordi või ekspordi kohta, mille väärtus ületab 1000 eurot või netomass 1000 kilogrammi. 2. Lõikes 1 nimetatud statistilise läve kohaldamine on liikmesriikidele vabatahtlik. 3. Statistilist läve kohaldavate liikmesriikide korrapäraselt edastatavaid andmeid kohandatakse nii, et lävest allapoole jääva kaubavahetuse väärtuse saaks vähemalt kaupade kogusumma osas lisada väliskaubandusstatistikasse. Algmääruse artikli 21 kohaselt vastuvõetud ühtlustatud sätete puudumise korral kasutab iga liikmesriik kõige asjakohasemaks peetavat kohandamisviisi. 4. Statistilist läve kohaldavad liikmesriigid teatavad komisjonile läve suuruse ja kasutatud kohandamisviisi." Artikkel 2 Käesolev määrus jõustub 20. päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. august 2001 Komisjoni nimel komisjoni liige Pedro Solbes Mira [1] EÜT L 118, 25.5.1995, lk 10. [2] EÜT L 48, 19.2.1998, lk 6. [3] EÜT L 229, 9.9.2000, lk 14. --------------------------------------------------
Euroopa Parlamendi ja nõukogu määrus (EÜ) nr 1726/2001,

23. juuli 2001,

millega muudetakse toiduabipoliitika, toiduabi korraldamise ja toiduainetega kindlustamise tugimeetmeid käsitleva nõukogu määruse (EÜ) nr 1292/96 artiklit 21

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 179,

võttes arvesse komisjoni ettepanekut, [1]

tegutsedes asutamislepingu artiklis 251 ettenähtud menetluse kohaselt [2]

ning arvestades järgmist:

(1) Ühendus ja selle liikmesriigid osalevad mitmes toiduabipoliitikat, toiduabi korraldamist ja toiduainetega kindlustamise tugimeetmeid käsitlevas rahvusvahelises lepingus, sealhulgas 1999. aasta toiduabi konventsioonis.

(2) Konventsioon kiideti Euroopa Ühenduse nimel heaks nõukogu 13. juuni 2000. aasta otsusega 2000/421/EÜ 1999. aasta toiduabi konventsiooni [3] sõlmimise kohta.

(3) Nõukogu määruse (EÜ) nr 1292/96 [4] artiklit 21 on vaja sisuliselt kohandada kooskõlas 1999. aasta toiduabi konventsiooni III ja IV artikliga,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1292/96 artiklit 21 muudetakse järgmiselt:

"Artikkel 21

1. Nõukogu määrab komisjoni ettepaneku põhjal ja pärast konsulteerimist Euroopa Parlamendiga kvalifitseeritud häälteenamusega kindlaks ühenduse osa abi kogusummas, väljendatuna kas kogusena (nisuekvivalendi tonnides), väärtusena või koguse ja väärtuse kombinatsioonina, mis toiduabi konventsiooni kohaselt tuleb kanda ühendusel ja selle liikmesriikidel.

2. Komisjon koordineerib ühenduse ja liikmesriikide meetmeid, mis on seotud toiduabi konventsioonis ettenähtud abi tarnimisega, ja tagab, et ühenduse ja selle liikmesriikide osa on vähemalt sama suur, kui kõnealuses konventsioonis on ette nähtud."

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. juuli 2001

Euroopa Parlamendi nimel

president

N. Fontaine

Nõukogu nimel

eesistuja

A. Neyts-Uyttebroeck

[1] EÜT C 154 E, 29.5.2001, lk 108.

[2] Euroopa Parlamendi 16. mai 2001. aasta arvamus (Euroopa Ühenduste Teatajas seni avaldamata) ja nõukogu 10. juuli 2001. aasta otsus.

[3] EÜT L 163, 4.7.2000, lk 37.

[4] EÜT L 166, 5.7.1996, lk 1.

--------------------------------------------------
Euroopa Liidu Teataja L 244 , 14/09/2001 Lk 0019 - 0019



Komisjoni määrus (EÜ) nr 1800/2001, 13. september 2001, millega muudetakse nõukogu määrust (EÜ) nr 1420/1999 ja määrust (EÜ) nr 1547/1999 teatavat liiki jäätmete vedamise kohta Guineasse (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 1. veebruari 1993. aasta määrust (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral [1] (viimati muudetud komisjoni otsusega 1999/816/EÜ [2]), eriti selle artikli 17 lõiget 3, võttes arvesse nõukogu 29. aprilli 1999. aasta määrust (EÜ) nr 1420/1999, millega kehtestatakse ühised eeskirjad ja menetlused teatavat liiki jäätmete vedamiseks teatavatesse OECD-välistesse riikidesse [3] (viimati muudetud komisjoni määrusega (EÜ) nr 77/2001 [4]), eriti selle artikli 3 lõiget 5, ning arvestades järgmist: (1) Guinea teatas 22. märtsil 2001. aastal komisjonile, et kõigi määruse (EMÜ) nr 259/93 II lisa liigis GM loetletud jäätmete import on vastuvõetav ühegi kontrollimenetluseta. (2) Vastavalt määruse (EMÜ) nr 259/93 artikli 17 lõikele 3 teatati nõukogu jäätmeid käsitleva 15. juuli 1975. aasta direktiivi 75/442/EMÜ [5] (viimati muudetud komisjoni otsusega 96/350/EÜ [6]) artikli 18 alusel loodud komiteele Guinea ametlikust taotlusest 5. aprillil 2001. (3) Selle riigi uue olukorra arvestamiseks tuleb samal ajal muuta määrust (EÜ) nr 1420/1999 ja komisjoni määrust (EÜ) nr 1547/1999 [7] (viimati muudetud määrusega (EÜ) nr 1552/2000 [8]). (4) Käesolevas direktiivis ettenähtud meetmed on kooskõlas direktiivi 75/442/EMÜ artikli 18 alusel loodud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1547/1999 D lisas lisatakse GRENADAT ja HONGKONGI käsitlevate tekstide vahele järgmine tekst: "GUINEA Kõik jaotise GM liigid ("Toiduaine- ja loomasöödatööstuse jäätmed")." Artikkel 2 Pärast määruse (EÜ) nr 1420/1999 B lisa Guinead käsitlevat teksti "Kõik liigid, välja arvatud", asendatakse tekst: "GJ 120 | 630900 | Kantud rõivad jm kasutatud tekstiilitooted" | tekstiga: GJ 120 | 630900 | Kantud rõivad jm kasutatud tekstiilitooted | "1. 2. Kõik jaotise GM liigid ("Toiduaine- ja loomasöödatööstuse jäätmed")." Artikkel 3 Käesolev määrus jõustub 20. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. september 2001 Komisjoni nimel komisjoni liige Pascal Lamy [1] EÜT L 30, 6.2.1993, lk 1. [2] EÜT L 316, 10.12.1999, lk 45. [3] EÜT L 166, 1.7.1999, lk 6. [4] EÜT L 11, 16.1.2001, lk 14. [5] EÜT L 194, 25.7.1975, lk 39. [6] EÜT L 135, 6.6.1996, lk 32. [7] EÜT L 185, 17.7.1999, lk 1. [8] EÜT L 176, 15.7.2000, lk 27. --------------------------------------------------
Euroopa Liidu Teataja L 261 , 29/09/2001 Lk 0053 - 0053



Komisjoni määrus (EÜ) nr 1923/2001, 28. september 2001, millega muudetakse määrust (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 1670/2000, [2] eriti selle artikli 31 lõiget 14, ning arvestades järgmist: (1) Komisjoni määruse (EÜ) nr 174/1999 [3] (viimati muudetud määrusega (EÜ) nr 1681/2001 [4]) artikli 1 lõike 1 teise lõiguga nähakse ette, et kõikide I lisa II numbri all osutatud toodete ekspordi puhul tuleb esitada ekspordilitsents. Riigiasutuste koormuse vähendamiseks ning teiste toodetega ühtlustamist silmas pidades tuleks kõnealusest kohustusest vabastada teatavad komisjoni 9. juuni 2000. aasta määruse (EÜ) nr 1291/2000 (millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad, [5] viimati muudetud määrusega (EÜ) nr 1095/2001 [6]) artiklis 5 osutatud juhud. (2) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 174/1999 artikli 1 lõike 1 teine lõik asendatakse järgmisega: "Olenemata esimesest lõigust, tuleb ekspordilitsents esitada ka I lisa II numbri alla kuuluvate toodete puhul, välja arvatud artiklis 2 osutatud juhtudel." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. september 2001 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 193, 29.7.2000, lk 10. [3] EÜT L 20, 27.1.1999, lk 8. [4] EÜT L 227, 23.8.2001, lk 36. [5] EÜT L 152, 24.6.2000, lk 1. [6] EÜT L 150, 6.6.2001, lk 25. --------------------------------------------------
Euroopa Liidu Teataja L 268 , 09/10/2001 Lk 0022 - 0022



Komisjoni määrus (EMÜ) nr 1964/2001, 8. oktoober 2001, millega muudetakse määrust (EMÜ) nr 2166/83, millega kehtestatakse Šotimaa põhjaosa püügipiirkonnas (Shetland area) kalastamise litsentsisüsteem EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1992. aasta määrust (EMÜ) nr 3760/92, millega luuakse ühenduse kalanduse ja akvakultuuri süsteem, [1] viimati muudetud määrusega (EÜ) nr 1181/98, [2] eriti selle artikli 7 lõiget 2, ning arvestades järgmist: (1) Komisjoni 29. juuli 1983. aasta määrusega (EMÜ) nr 2166/83, millega kehtestatakse Šotimaa põhjaosa püügipiirkonnas (Shetland area) kalastamise litsentsisüsteem [3] (muudetud määrusega (EÜ) nr 2502/1999 [4]), on kehtestatud kõnealuses piirkonnas tegutsevate ühenduse kalalaevade liikumisest teatamise süsteem ühe nimetatud määruse I lisas loetletud raadiojaama kaudu. (2) Saksa ja Prantsuse raadiojaamad on tegevuse täielikult lõpetanud. Seetõttu tuleks nendega seotud viited asjakohasest lisast välja jätta. (3) Seepärast tuleb muuta määrust (EMÜ) nr 2166/83. (4) Käesoleva määrusega ettenähtud meetmed on kooskõlas kalanduse ja akvakultuuri korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2166/83 I lisast jäetakse välja järgmised read: "Boulogne | FFB | | Brest | FFU | | Saint-Nazaire | FFO | | Bordeaux | FFC | | Norddeich | DAF | DAK | DAH | DAL | DAI | DAM | DAJ | DAN" | Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. oktoober 2001 Komisjoni nimel komisjoni liige Franz Fischler [1] EÜT L 389, 31.12.1992, lk 1. [2] EÜT L 164, 9.6.1998, lk 1. [3] EÜT L 206, 30.7.1983, lk 71. [4] EÜT L 304, 27.11.1999, lk 14. --------------------------------------------------
Euroopa Liidu Teataja L 268 , 09/10/2001 Lk 0023 - 0023



Komisjoni määrus (EÜ) nr 1965/2001, 8. oktoober 2001, millega muudetakse määrust (EMÜ) nr 2807/83, milles sätestatakse liikmesriikide kalasaaki käsitleva teabe registreerimise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. oktoobri 1993. aasta määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, [1] viimati muudetud määrusega (EÜ) nr 2846/98, [2] eriti selle artikli 6 lõiget 8, ning arvestades järgmist: (1) Määruse (EMÜ) nr 2847/93 artikli 6 kohaselt peavad ühenduse kalalaevade kaptenid, kelle laeva kogupikkus on vähemalt 10 meetrit, pidama püügipäevikut. Seetõttu tuleks komisjoni 22. septembri 1983. aasta määruse (EMÜ) nr 2807/83 (milles sätestatakse liikmesriikide kalasaaki käsitleva teabe registreerimise üksikasjalikud eeskirjad, [3] viimati muudetud määrusega (EÜ) nr 2737/1999 [4]), IV ja V lisas täpselt määratleda need kalalaevad, mille suhtes kõnealust nõuet kohaldatakse. (2) Määruse (EMÜ) nr 2807/83 VIIIa lisas on loetletud raadiojaamad, mille kaudu ühenduse kalalaevad edastavad konkreetseid sõnumeid. Nimetatud lisas loetletud Prantsuse ja Saksa raadiojaamad on tegevuse täielikult lõpetanud. Seetõttu tuleks kõnealusest lisast jätta välja viited nendele jaamadele. (3) Seepärast on vaja muuta määrust (EMÜ) nr 2807/83, et kajastada kõnealust olukorda. (4) Käesoleva määrusega ette nähtud meetmed on kooskõlas kalanduse ja akvakultuuri korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2807/83 muudetakse järgmiselt. 1. IV ja V lisa punkt 2.1.1 asendatakse järgmisega: "2.1.1. Laevad, mis peavad pidama püügipäevikut Ühenduse kalalaevade kaptenid, kelle laeva kogupikkus on vähemalt 10 meetrit, peavad pidama püügipäevikut. Püügipäevikut peavad pidama ka ühenduse kalalaevade kaptenid, kelle laeva kogupikkus on alla 10 meetri, kui see on nõutav liikmesriigis, mille lipu all laev sõidab või kus see on registreeritud." 2. VIIIa lisast jäetakse välja järgmised read: "Norddeich Radio | DAN | Boulogne | FFB | Bordeaux-Arcachon | FFC | Saint-Nazaire | FFO | Brest | FFU | ." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. oktoober 2001 Komisjoni nimel komisjoni liige Franz Fischler [1] EÜT L 261, 20.10.1993, lk 1. [2] EÜT L 358, 31.12.1998, lk 5. [3] EÜT L 276, 10.10.1983, lk 1. [4] EÜT L 328, 22.12.1999, lk 54. --------------------------------------------------